**Toiminta- ja turvallisuusohjeet LePa Areenassa**

Järjestyssäännöt

Yleiset

* ulkokengät tulee puhdistaa ennen sisälle tuloa
* pyöröoven käytössä tulee noudattaa erityistä varovaisuutta
* pallon potkiminen tarkoituksellisesti hallin seiniin, erityisesti huoltotunnelin oveen, kattoon tai valaisimiin on ehdottomasti kielletty!
* valaisimien yläpinnan lasi on **erittäin kuuma**. Pallon tai muun esineen joutuminen valaisimen päälle voi aiheuttaa tulipalon
* kaikenlainen kiipeily hallin rakenteissa on kielletty
* hallissa saa käyttää vain jalkapallo- tai lenkkikenkiä
* vanhempien ja muiden katsojien paikka on ensisijaisesti lämmittelyalueella
* nuuskan käyttö ja tupakointi on hallissa ja aidatulla alueella kielletty
* alkoholin tuonti ja käyttö halliin ja aidatulle alueelle on kielletty
* roskia, erityisesti purukumia, ei saa heittää hallin nurmelle, vaan hallin roska-astioihin
* hallin siisteydestä vastaavat hallin käyttäjät
* halliin ei saa viedä lasipulloja
* koirien ja muiden eläimien tuonti halliin ilman erityislupaa on kielletty

Pelivuorot

* vuoroaan odottavien on oltava kenttäverkon takana olevalla lämmittelyalueella
* lämmittelyaikaa on 20 min ennen ja jälkeen oman vuoron
* hallin käyttövuorot vaihtuvat täsmällisesti vuorolistan mukaan
* vuoroaan lopettavien on poistuttava ripeästi pelialueelta oman vuoron loputtua
* maalit ja muut varusteet jätetään niille kuuluville paikoille vuoron päätyttyä
* lämmittelevän joukkueen ei ole lupa mennä kenttäalueelle ilman vuoron haltijan lupaa
* toisen joukkueen harjoituksia/peliä ei saa häiritä omalla toiminnalla
* varusteiden vaihto tapahtuu lämmittelyalueella
* kassit ym. tavarat laitetaan siististi hallin reunalle (ei ovien eteen!)
* Lepa Areena ei vastaa halliin jätetyistä varusteista ja omaisuudesta

Pysäköinti

* pysäköinti tapahtuu Leppävaaran urheilupuiston ja uimahallin parkkipaikoilla
* hallin alueella ei ole pysäköintipaikkoja
* hallin viereiselle tielle ei saa pysäköidä

WC

* LePa Areenan käyttäjät voivat käyttää viereisen urheiluhallin WC:tä
* hallin vierusta ei ole käymäläaluetta!

Ovien lukitus ja hälytys

* halliin kulku tapahtuu hallin länsipäädyssä olevan pyöröoven kautta
* huoltotunnelia saa käyttää vain huoltotarkoituksessa
* hätäpoistumisovia ei saa käyttää tai avata kuin vain hätätapauksissa
* halli avataan ennen ensimmäisen vuoron alkua ja suljetaan viimeisen vuoron päätyttyä hallin ylläpitäjän toimesta

YHTEYSTIEDOT

Hätätilanteissa ota yhteyttä hätänumeroon 112

Hallin osoite on: LePa Arena **Veräjänpieli 1 02650 ESPOO - Grindposten 1 02650 ESBO**

Kiireellisissä asioissa soita numeroon 040 569 7377 Mikko Räsänen (LePa) tai hallivalmistaja Aaban päivystävään numeroon 045 121 4221

Havaitessasi jotain hallin käyttöön tai toimintaan liittyvää poikkeavaa toimintaa, tai jos haluat olla yhteydessä halliasioissa ota yhteyttä mikko.rasanen@leppavaaranpallo.com.

TURVALLISUUSOHJEET

Hallin käyttö

* Turvallisuuden varmistamiseksi hallivuoroa ei saa käyttää ilman aikuisen valvontaa
* Hallin käyttö on kielletty myrskytuulen (yli 21 m/s) aikana
* Hätäpoistumisovia saa käyttää vain hätätilanteissa. Ovien avaaminen aiheuttaa hallin paineen äkillisen laskun.

Hallin katon hidas painuminen alas

* ilmoita havainnoistasi valmentajalle tai muulle aikuiselle
* poistu rauhallisesti hallin pyöröoven kautta
* älä avaa hätäuloskäyntien ovia turhaan
* mahdollisissa sähkökatkoissa tai koneiston toimintahäiriöissä hallin varakone (toimii polttomoottorilla) käynnistyy ja pitää hallin paineen hallinnassa

Hallin VOIMAKAS huojuminen tuleen voimasta

* halli ei ole kiinteä rakennus, joten kovalla tuulella on normaalia, että halli huojuu jonkin verran
* jos halli heiluu voimakkaasti, ilmoita siitä valmentajalle tai aikuiselle. Poistuminen hallista tällöin pyöröoven kautta ulos
* Hallin käyttö on kielletty yli 21 m/s tuulen nopeuksilla

Hallin seinän repeäminen, silminnähtävästi hallin katon nopea painuminen alas tai lumikuorman aiheuttama alueellinen painauma hallin katossa

* ilmoita havainnostasi valmentajalle tai aikuiselle
* poistu myös hätäpoistumisteiden kautta.
* ota yhteyttä hallin ylläpitäjään **040 569 7377** Mikko Räsänen (LePa) tai hallivalmistaja Aaban päivystävään numeroon 045 121 4221

Tulipalon sattuessa

* PELASTA! Pelasta välittömässä vaarassa olevat ja varoita muita
* SAMMUTA! Yritä sammuttamista hallin käsisammuttimella, mikäli se on turvallista
* HÄLYTÄ! Soita yleiseen hätänumeroon 112

Ilkivallan sattuessa

Ilkivaltaa on esimerkiksi hallin seinien viiltely, hallin hätäovien avaaminen tai muu vastaava häiriötoiminta.

* ilmoita ilkivallasta valmentajalle tai aikuiselle
* poistu tarvittaessa hallista pyöröoven kautta ja vain kiireellisissä tapauksissa hätäovien kautta
* hätäoven avaaminen laskee hallin painetta merkittävästi ja nopeasti